|  |  |
| --- | --- |
| JUDr. Jozef Vozár CSc.  Posudzovanie zneužívania/prekrúcania práva v judikatúre NS ČR a NS SR a v zahraničnej judikatúre. |  |

Zneužívanie práva (abusus iuris) nie je novým fenoménom ani v právnej teórii, ani v právnej praxi. Neustále však nachádza nové dimenzie rozvoja a možno ho vidieť v rôznych odvetviach práva, pričom sa dotýka tak práva procesného, ako aj hmotného. Zneužitím práva je správanie zdanlivo podľa práva, ale v skutočnosti sa má dosiahnuť nedovolený výsledok. V našej súdnej praxi môžeme len zriedka objaviť rozhodnutia o zneužívaní práva. Týkajú sa prevažne zneužívania vlastníckeho práva alebo zneužívania užívania bytu, či zneužívania práva s úmyslom vyhnúť sa výkonu rozhodnutia. Kde sú hranice dovoleného? Hľadanie týchto hraníc bude predmetom prednášky, pričom prameňom hlbšieho poznania právnej argumentácie v tejto oblasti budú aj zahraničné súdne rozhodnutia.